gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8183, del 04-12-2017 (2017/11949)

Extracte de la Resolució de 20 de novembre de 2017, del director general de Política Educativa, per la qual s'amplia el termini de justificació de la convocatòria de subvencions destinades a accions i programes educatius innovadors que promoguen l'educació intercultural desenvolupats per entitats privades sense ànim de lucre de la Comunitat Valenciana en el curs escolar 2016-2017.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8183

Data del DOGV
:   04-12-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/11321


Data del document
:   30-11-2017

Organisme emissor
:   Conselleria d'Educació, Investigació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

Extracte de la Resolució de 20 de novembre de 2017, del director general de Política Educativa, per la qual s'amplia el termini de justificació de la convocatòria de subvencions destinades a accions i programes educatius innovadors que promoguen l'educació intercultural desenvolupats per entitats privades sense ànim de lucre de la Comunitat Valenciana en el curs escolar 2016-2017. [2017/11921]  
BDNS (Identif.): 349187  
  
Primer. Bases reguladores  
Ordre 60/2016, de 23 de setembre, de la Conselleria d'Educació, Investigació, Cultura i Esport, es van aprovar les bases reguladores de les subvencions destinades a accions, programes i materials educatius desenvolupats per entitats privades sense ànim de lucre de la Comunitat Valenciana (DOCV 7883, 28.09.2016).  
  
Segon. Convocatòria  
Resolució de 23 de maig de 2017, del conseller d'Educació, Investigació, Cultura i Esport, es van convocar subvencions destinades a accions i programes educatius innovadors que promoguen l'educació intercultural desenvolupats per entitats privades sense ànim de lucre de la Comunitat Valenciana en el curs escolar 2016-2017 (DOGV 8055, 05.06.2017).  
  
Tercer. Objecte  
Ampliació del tràmit de justificació de la subvenció fins al 5 de desembre de 2017.  
  
València, 30 de novembre de 2017.- El director general de Política Educativa: Jaume Fullana Mestre.
Diari Oficial de la Generalitat Valenciana


Sumari del DOGV 7958, del 16-01-2017 (2016/10973)

Informe ambiental i territorial estratègic de la modificació puntual número 8 del Pla parcial Mesquita.
-------------------------------------------------------------------------------------------------------

### Dades del document

Número de DOGV
:   7958

Data del DOGV
:   16-01-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/10389


Data del document
:   20-12-2016

Organisme emissor
:   Ajuntament de la Vall d'Uixó

Tipus de document
:   Anunci

Descriptors 

:   * Vall d'Uixó, la
    * pla d'urbanisme
    * administració local

Informe ambiental i territorial estratègic de la modificació puntual número 8 del Pla parcial Mesquita. [2016/10805]  
Havent sigut revisat el document inicial estratègic presentat pels Serveis Tècnics Municipals en relació amb la modificació puntual número 8 del Pla parcial Mesquita, en compliment de l'article 50 de la de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana (LOTUP); l'òrgan promotor que resultava d'aplicació ha valorat el procediment simplificat per a la seua tramitació.   
Havent sotmés el document inicial indicat a consulta de les administracions afectades i de les persones interessades, en compliment de l'article 51 de la llei esmentada.  
Havent sigut emés un informe favorable per part de la policia local, segons consta en l'expedient, i havent transcorregut el termini establit perquè les associacions notificades es pronunciaren respecte d'això sense que hagen remés cap aportació al document.  
S'informa que, d'acord amb els criteris establits en l'annex VIII de la LOTUP, la proposta de modificació puntual número 8 del pla no té cap efecte sobre el medi ambient i el territori, pel fet que:  
  
· La modificació puntual no estableix un marc per a projectes i altres activitats, es tracta d'una ordenació detallada que s'emmarca dins d'un pla parcial l'avaluació ambiental del qual ja es va dur a terme en el seu moment i que compta amb una declaració d'impacte ambiental favorable.  
· La modificació puntual no influeix en altres plans o programes perquè no afecta els usos permesos en el sector.  
· La modificació puntual no té cap incidència en el desenrotllament sostenible ja que no dóna lloc a un augment de l'edificabilitat de les parcel·les i per tant no té incidència en la biodiversitat, els recursos naturals, la producció de residus, la producció de contaminants, el subministrament d'aigua potable o el sanejament de les aigües residuals.  
  
· No hi ha problemes ambientals associats amb l'aplicació de la modificació puntual.  
· No té cap rellevància en relació amb la implantació de la legislació comunitària o nacional en matèria de medi ambient.  
Per tant, procedeix la resolució de l'avaluació ambiental i territorial estratègica pel procediment simplificat i procedeix la tramitació de la dita modificació d'acord amb allò que s'ha indicat en l'article 57 de la LOTUP.  
  
La Vall d'Uixó, 15 de desembre de 2016.- La tècnica de Medi Ambient: Sonia Mariner González.
Diari Oficial de la Generalitat Valenciana


Sumari del DOGV 7968, del 30-01-2017 (2017/114)

Notificació de la sentència dictada en el judici verbal número 851/2014.
------------------------------------------------------------------------

### Dades del document

Número de DOGV
:   7968

Data del DOGV
:   30-01-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/114


Organisme emissor
:   Jutjat de Primera Instància i Instrucció Número 2 d'Alcoi

Tipus de document
:   Edicte

Notificació de la sentència dictada en el judici verbal número 851/2014. [2017/114]  
Judici verbal número 000851/2014  
Demandant: Electromecánica Car Ros, SL.  
Procurador: José Blasco Pla.  
Lletrat: Mario Marcos Martínez.  
Demandat: Automatismos Levante, SL.  
Procurador/a: -  
Lletrat/ada: -  
María Nieves Martín Rincón, lletrada de l'Administració de justícia del Jutjat de Primera Instància número 2 d'Alcoi, faig saber que, atés que es desconeix el domicili o la residència actuals del demandat, Automatismos Levante, SL, amb DNI/CIF B530..., per la resolució del dia de hui, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte tant al tauler d'anuncis d'aquest jutjat com, un extracte de la resolució que s'hi adjunta, en el Diari Oficial de la Generalitat Valenciana, per a portar a efecte la diligència de notificar la sentència, dictada en aquest procediment, al demandat esmentat. La resolució que cal notificar és la que es transcriu tot seguit:  
  
  
«Sentència número 111/2016  
Alcoi, 2 de novembre de 2016  
Inmaculada Cristina Esquitino Sarrate, jutgessa del Jutjat de Primera Instància i Instrucció número 2 d'Alcoi, he vist aquestes actuacions de judici verbal, registrades amb el número 851/2014, incoades en virtut de demanda interposada per l'entitat Electromecánica Car Ros, SL, representada pel procurador dels tribunals José Blasco Pla i assistida pel lletrat Mario Marcos Martínez, contra l'entitat Automatismos Levante, SL, declarada en situació de rebel·lia processal, sent-ne objecte del plet l'obtenció d'una sentència de condemna.  
Dispositiva  
Estime de forma íntegra la demanda interposada per l'entitat Electromecánica Car-Ros, SL, contra l'entitat Automatismo Levante, SL, i condemne l'entitat Automatismo Levante, SL, a pagar la quantitat de 2.288,98 euros, més els interessos legals des de la interposició de la demanda, i al pagament de les costes processals.  
Incloeu aquesta resolució al llibre de sentències, deixeu-ne un testimoniatge en les actuacions i notifiqueu-la a les parts fent-los saber que aquesta resolució és ferma i que, en contra, no s'hi pot interposar recurs, de conformitat amb el que disposa l'article 455.1 de la Llei d'enjudiciament civil.  
Aquesta és la meua sentència, que pronuncie, mane i firme.  
Publicació. La sentència anterior ha sigut donada, firmada i publicada per la jutgessa que la subscriu, mentre celebrava audiència pública el dia de la seua data. En done fe.»  
  
Alcoi, 2 de novembre de 2016.- La lletrada de l'Administració de justícia: María Nieves Martín Rincón.
Diari Oficial de la Generalitat Valenciana


Sumari del DOGV 8024, del 21-04-2017 (2017/2405)

Notificació de la sentència dictada en el procediment ordinari número 1050/2012.
--------------------------------------------------------------------------------

### Dades del document

Número de DOGV
:   8024

Data del DOGV
:   21-04-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/2405


Organisme emissor
:   Jutjat de Primera Instància Número 25 de València

Tipus de document
:   Edicte

Notificació de la sentència dictada en el procediment ordinari número 1050/2012. [2017/2405]  
Procediment: procediment ordinari 001050/2012.  
De: Banco de Sabadell, SA.  
Procurador: Enrique Sastre Botella.  
Contra: Physalis Patrimonial, SL, Valentia Gestión Patrimonial, SL, Nagada Arquitectura, SL, Frestega SE, Chiara DA Nola, SL, i Vicente Sabater Savall.  
Procuradors: Amparo Balbastre Llorens, Ignacio Arbona Legorburo.  
  
Pilar Ferrando Mansanet, lletrada de l'Administració de justícia del Jutjat de Primera Instància número 25 de València, faig saber que en aquest jutjat se segueix el procediment ordinari número 001050/12, seguit a instàncies de Banco Sabadell, SA, en què s'ha ordenat notificar als demandats, Physalis Patrimonial, SL, i Valentia Gestión Patrimonial, SL, que, en data 14 de maig de 2014, s'ha dictat sentència que li afecta i contra la qual pot interposar un recurs d'apel·lació dins del termini de 20 dies hàbils comptador des de l??endemà de la publicació d'aquest edicte en el diari oficial, en la forma prevista en l'article 448 i següents de la Llei d'enjudiciament civil.   
Per a conéixer el contingut íntegre de l'esmentada resolució podran personar-se al jutjat siti a València, avinguda del Professor López Piñero, número 14, pis 5é, zona blava, Ciutat de la Justícia de València.  
I perquè valga de notificació de forma deguda, amb l'advertiment dels recursos expressats, a la part demandada, Physalis Patrimonial, SL, Valentia Gestión Patrimonial, SL, i Nagada Arquitectura, SL, que es troba en parador desconegut, d'acord amb el que disposa l'article 164 de la Llei d'enjudiciament civil expedisc aquest edicte perquè es publique en el Diari Oficial de la Generalitat Valenciana.  
  
València, 11 d'abril de 2016.- La lletrada de l'Administració de justícia: Pilar Ferrando Mansanet.
Diari Oficial de la Generalitat Valenciana


Sumari del DOGV 8059, del 09-06-2017 (2017/5103)

ACORD de 2 de juny de 2017, del Consell, pel qual s'autoritzen transferències de crèdits entre capítols i programes de la Conselleria de Sanitat Universal i Salut Pública per import total de 2.075.147,92 euros.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8059

Data del DOGV
:   09-06-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/5103


Data del document
:   02-06-2017

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 2 de juny de 2017, del Consell, pel qual s'autoritzen transferències de crèdits entre capítols i programes de la Conselleria de Sanitat Universal i Salut Pública per import total de 2.075.147,92 euros. [2017/5103]  
La Conselleria de Sanitat Universal i Salut Pública ha plantejat la necessitat d'incrementar la dotació del capítol 6, Inversions reals, en els programes 412.10, Centres integrats de salut pública, i 412.22, Assistència sanitària, per imports de 71.700 i 1.807.078 euros respectivament, i la del capítol 3 d'aquest últim programa, a fi de donar cobertura a determinats contractes d'arrendament financer amb opció a compra, així com a altres necessitats d'equipament. Per al seu finançament es destinen disponibilitats existents en el capítol 2 d'ambdós programes junt amb una transferència entre programes de crèdits del capítol 6 del programa 413.10, Salut, per import de 26.500 euros.  
  
A aquest efecte i en virtut del que disposen els articles 21 i 23 de la Llei 14/2016, de pressupostos de la Generalitat per a l'exercici 2017, a proposta del conseller d'Hisenda i Model Econòmic, el Consell, prèvia deliberació, en la reunió de 2 de juny de 2017,  
  
ACORDA  
  
Primer  
Autoritzar una minoració de crèdit en les aplicacions i pels imports següents:  
  
Aplicació Import  
88.12.09.003.36.7 45.200,00  
88.10.40.037.16.4 2.003.447,92  
39.74.05.239.45.1 26.500,00  
Total minoracions 2.075.147,92  
  
  
Segon  
Autoritzar un augment de crèdit en les aplicacions i pels imports següents:  
  
Aplicació Import  
11.24.26.641.05.4 71.700,00  
57.70.55.114.22.4 196.369,92  
68.83.33.767.40.9 1.807.078,00  
Total augments 2.075.147,92»  
  
  
  
València, 2 de juny de 2017  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8080, del 10-07-2017 (2017/5760)

RESOLUCIÓ de 20 de juny de 2017, del president de la Junta Qualificadora de Coneixements de Valencià, per la qual es fan públiques les llistes de resultats provisionals de la prova de capacitació tècnica: llenguatge administratiu.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8080

Data del DOGV
:   10-07-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/5760


Data del document
:   20-06-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * examen

RESOLUCIÓ de 20 de juny de 2017, del president de la Junta Qualificadora de Coneixements de Valencià, per la qual es fan públiques les llistes de resultats provisionals de la prova de capacitació tècnica: llenguatge administratiu. [2017/5760]  
Per Resolució de 20 de març de 2017, de la Direcció General de Política Lingüística i Gestió del Multilingüisme, van ser convocades les proves per a l'obtenció dels certificats oficials administratius de coneixements de valencià (DOCV 8007, 24.03.2017). L'apartat catorze indica que el president de la Junta Qualificadora de Coneixements de Valencià farà pública la llista d'aspirants amb la qualificació provisional d'apte o de no apte. Una vegada avaluada la prova corresponent al certificat de capacitació tècnica: llenguatge administratiu, del primer període d'exàmens, resolc:  
  
Primer  
Fer públiques les llistes d'aspirants, amb la qualificació provisional d'apte o de no apte, de la prova per a l'obtenció del certificat següent:  
  
- Certificat de capacitació tècnica: llenguatge administratiu.  
Les qualificacions es poden consultar individualment en la pàgina web www.ceice.gva.es/jqcv.  
  
Segon  
Inscriure en el registre de la Junta Qualificadora de Coneixements de Valencià els certificats dels aspirants que resulten definitivament aptes en la data d'aquesta resolució, que serà també la d'expedició del corresponent certificat.  
  
Tercer  
Contra la decisió de les comissions examinadores es podrà interposar reclamació davant el president de la Junta Qualificadora de Coneixements de Valencià en el termini de quinze dies hàbils, comptadors des de l'endemà de la publicació de la present resolució en el Diari Oficial de la Generalitat Valenciana.  
  
València, 20 de juny de 2017.- El president de la Junta Qualificadora de Coneixements de Valencià: Rubén Trenzano Juan.
Diari Oficial de la Generalitat Valenciana


Sumari del DOGV 8161, del 02-11-2017 (2017/9623)

Notificació de la sentència dictada en el judici verbal número 1025/2015.
-------------------------------------------------------------------------

### Dades del document

Número de DOGV
:   8161

Data del DOGV
:   02-11-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/9623


Organisme emissor
:   Jutjat de Primera Instància i Instrucció Número 2 de Massamagrell

Tipus de document
:   Edicte

Notificació de la sentència dictada en el judici verbal número 1025/2015. [2017/9623]  
En aquest procediment de judici verbal número 1025/15, seguit a instàncies de Fertilitzantes Lapiedra SA, contra Enrique Bueno Adelantado, s'ha dictat sentència, l'encapçalament i dispositiva de la qual és del tenor següent:  
  
«Sentència número 260/2016  
Massamagrell, 24 de novembre de 2016  
Silvia Bassó de Alburquerque, jutgessa titular del Jutjat de Primera Instància i Instrucció número 2 de Massamagrell, he vist les actuacions del judici verbal número 1025/2015 seguides a instàncies de Fertilitzantes Lapiedra SA, representada per Santiago Luis Ruix, contra Enrique Bueno Adelantado, en rebel·lia processal, i he dictat aquesta sentència, amb base en els següents:  
Dispositiva  
Estime la demanda interposada per Fertilitzantes Lapiedra SA, representat per Santiago Luis Ruix, contra Enrique Bueno Adelantado, en rebel·lia processal, i en conseqüència:  
1. Condemne Enrique Bueno Adelantado, a pagar a la demandant la suma de 725.18 euros (set-cents vint-i-cinc euros amb divuit cèntims) més l'ínterés legal sobre aquesta suma des del 10 de setembre de 2015, data d'interposició de la demanda.  
2.Condemne també l'expressat demandat al pagament de les costes causades en el present procediment.  
Notifiqueu aquesta resolució a les parts i feu-los saber que no s'hi pot interposar cap recurs, de conformitat amb la nova redacció de l'article 455 de la LEC.  
Així, aquesta és la meua sentència, que pronuncie, mane i firme.  
  
Atés que el demandat, Enrique Bueno Adelantado, es troba en parador ignorat, s'expedeix aquest edicte perquè li servisca de notificació en forma deguda.  
  
Massamagrell, 19 d'octubre de 2017.- La lletrada de l'Administració de justícia: Rosa María Parra Mora.
Diari Oficial de la Generalitat Valenciana


Sumari del DOGV 8052, del 31-05-2017 (2017/4400)

Notificació de la sentència dictada en el procediment ordinari número 1063/2016.
--------------------------------------------------------------------------------

### Dades del document

Número de DOGV
:   8052

Data del DOGV
:   31-05-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/4400


Organisme emissor
:   Jutjat de Primera Instància Número 3 de Gandia

Tipus de document
:   Edicte

Notificació de la sentència dictada en el procediment ordinari número 1063/2016. [2017/4400]  
María Victoria Luna Castro, lletrada de l'Administració de justícia del Jutjat de Primera Instància número 3 de Gandia, faig saber que en el judici ordinari 1063/2016, seguit a instàncies de Bankia, SA, contra Rubén Ariel Correa Ospital, s'ha dictat la Sentència número 92/2017, de data 20 d'abril de 2017, pronunciada i firmada per María Victoria Donat Sarrió, magistrada jutgessa del Jutjat de Primera Instància número 3 de Gandia, que té la part dispositiva que, literalment, és com segueix:  
  
  
«Dispositiva  
Estime la demanda instada per Bankia, representada pel procurador el senyor Villaescusa Soler, contra Rubén Ariel Correa Ospital, declare el venciment anticipat de l'obligació de devolució del préstec que es va concedir al demandat i el dret de l'actora de reclamar de forma anticipada la totalitat del capital que reste per tornar del lliurat al seu dia en concepte de préstec, més els interessos que corresponguen, i condemne el demandat al pagament de les costes.»  
  
I atés que el demandat es troba [?], expedisc aquest edicte a fi que li valga de notificació de forma deguda, de conformitat amb el que estableix l'article 497.2 de la Llei d'enjudiciament civil.  
  
Gandia, 20 d'abril de 2017.- La lletrada de l'Administració de justícia: María Victoria Luna Castro.
Diari Oficial de la Generalitat Valenciana


Sumari del DOGV 8174, del 21-11-2017 (2017/9951)

RESOLUCIÓ de 7 de novembre de 2017, de la Universitat d'Alacant, per la qual nomena Patricio Manuel Martínez Barco catedràtic d'universitat en l'àrea de coneixement de Llenguatges i Sistemes Informàtics
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8174

Data del DOGV
:   21-11-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/9951


Data del document
:   07-11-2017

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 7 de novembre de 2017, de la Universitat d'Alacant, per la qual nomena Patricio Manuel Martínez Barco catedràtic d'universitat en l'àrea de coneixement de Llenguatges i Sistemes Informàtics [2017/9951]  
De conformitat amb la proposta elevada per la comissió nomenada per a jutjar la plaça de catedràtic/a d'universitat (DF02800), convocada per Resolució de 26 de juliol de 2017 (BOE 14.08.2017), de l'àrea de coneixement de Llenguatges i Sistemes Informàtics, Departament de Llenguatges i Sistemes Informàtics, i presentada per la persona interessada la documentació a què fa referència la base novena de la convocatòria; aquest Rectorat, fent ús de les atribucions conferides per l'article 65 de la Llei orgànica 6/2001, de 21 de desembre, d'universitats, i la resta de disposicions que la despleguen, ha resolt:  
  
Nomenar Patricio Manuel Martínez Barco, amb document nacional d'identitat número 76749023I, catedràtic d'universitat de l'àrea de coneixement de Llenguatges i Sistemes Informàtics, adscrita al departament de Llenguatges i Sistemes Informàtics.  
  
Contra aquesta resolució, que esgota la via administrativa, pot l'interessat interposar recurs contenciós administratiu davant del Jutjat Contenciós Administratiu dels d'Alacant que resulte competent, en el termini de dos mesos comptats a partir de l'endemà de la seua publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d'universitats, i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptat a partir de l'endemà de la publicació de la present, davant del rector, de conformitat amb el que es disposa en els articles 123 i 124 de la Llei 39/2015.  
  
  
Alacant, 7 de novembre de 2017.- El rector: Manuel Palomar Sanz.